OpenLLM-France/wikimedia huggingface dataset:
# Menegroth

Tolkienen legendarium ospetsuan, Menegroth, Thingol eta Melianen ezkutatutako mantsioa eta Beleriandeko Doriath hiriko Elfo Grisen hiri-gotorleku sekretua. Bere izenak, sindarinez, "mila leizezuloak" esan nahi du.
Izarren Aroen amaieran, Belegosteko nanoek, Thingol erregeak eskatuz, Sirion ibaiaren ibaiadar zen Esgalduin ibaiaren hegoaldeko ibarreko harkaitzetan zulatua zegoen bizileku eder hori eraiki zuten. Hirira, ibaiaren gainean zegoen harrizko zubi bakar bat zeharkatuz bakarrik iristen zen, hiria erraz erasoa izatea eragozteko, Melkor edo Morgothen izakietatik, Melianen Gerriaren efektu magikoengatik babestua zegoen arren.
Sindarrek basoak maite zituztenez, Menegrotheko gela eta leizezuloak, harrizko hegazti, animalia eta zuhaitzekin zizelkatuak zeuden, eta iturriz, kristaleko lanparaz eta tapizez beteak, non Erdialdeko Lurraldea eta Bedeinkatutako Erresumaren historia irudikatuta zegoen. Itsasoaren ekialdean zegoen tokirik ederrena zela esaten da. Finrod honetan inspiratu zen Nargothrond sortzerakoan. Menegrothek aurrera egin zuen Izarren Aroetan, baita Eguzkiaren Lehen Aroaren zatirik handienean ere, baita Beleriand osoa gerran zegoenean, Doriath, Melian Maiaren botere magikoek babestua baitzegoen.
Hala ere, Silmarilen madarikazioak, azkenik, Thingolen hilketa eragin zuen Menegrothen bertan, nanoen esku, eta Melianen alde egitea, eta, beraz, Doriath osoa babesik gabe geratu zen. Hala eta guztiz ere, ez ziren orkoak izan suntsitu zutenak. Menegroth, bi aldiz arpilatua izan zen: lehenik, Nogrodeko nanoek, Thingol hil ondoren, eta, ondoren, Fëanorren semeek, Dior bertan errege zenean. Menegroth suntsitua izan zen, eta, ondoren, itsasoan urperatu zen, gainontzeko Beleriandekin batera.

## Kanpo estekak

* Datuak: Q2348360
# Menelao

Menelao (antzinako grezieraz Μενέλαος, Menelaos), Espartako erregea, Atreo eta Aeroperen seme txikia eta Mizenaseko errege zen Agamemnonen anaia zen.
Menelao Espartako errege bihurtu eta Troiako Helenarekin ezkondu zen, Parisek bahituko zuena, Troiako errege zen Priamoren semeak, gerra ospetsuari hasiera emanez. Agamemnonen agindupean, Menelao eta gainontzeko greziar erregeak Troiarantz abiatu ziren Helena salbatzeko. Gerra amaieran, Menelao izan zen Troiako Zaldian ezkutatu zen greziarretako bat. Gerraren ondoren, Helena eta Menelao berriz adiskidetu ziren eta Greziara itzultzen saiatu ziren, baina zortzi urte iraun zuen bidaia bat egitera behartuta geratu ziren. Azkenean, Menelao eta Helena Espartara itzuli ziren, non Menelaok aurrera egin eta Helenarekin, Hermione izeneko alaba bat izan zuen. (Iliada, Homero)

## Erreferentziak

* ↑ Euskaltzaindia. 82. araua. Grezia eta Erromako pertsonaia mitologikoak. .

## Kanpo estekak

* Datuak: Q171839
* Multimedia: Menelaus / Q171839
# Menelao Alexandriakoa

Menelaus Alexandriakoa (70 K.o. - 140 K.o.) matematikaria eta astronomo greziarra izan zen, Alexandrian eta Erroman lan egin zuena lehen mendearen amaieran. Lerro geodesikoak gainazal kurbatu batean lerro zuzenen analogoak bezala antzematen lehena izan zen, baita triangelu esferikoa zehazten eta definitzen ere. Bere izena planoko edo esferako geometriaren teoremari lotuta geratu da, lerro zuzen batek edo zirkulu nagusi batek ebakitako triangelu bati dagokionez, Menelaoren teorema izenez ezagutzen dena, trigonometria zaharreko garrantzi handiko teorema. Era berean, geometria klasikoaren defendatzaile gogotsua izan zen.

## Bizitza

Menelaoren bizitzari buruz gutxi ezagutzen den arren, ustez, Erroman bizi izan zen Alexandrian gaztaroa eman ondoren. Bai Pappus Alexandriakoak bai Proklok Menelao Alexandriakoa deitzen diote eta Plutarkok Luziorekin Erroman duen elkarrizketa bat biltzen du.
Ptolomeok Almagesto (VII.3) lanean ere aipatu zuen, 98ko urtarrilean, Menelaok eginiko astronomiako bi behaketa aipatzen dituena. Oharrak hauek izan ziren: Spica eta Akrab (Beta Scorpii) izarren ezkutaketak ilargiagatik, gau gutxi batzuen tartean. Ptolomeok behaketa hauek erabili zituen ekinozioen prezesioa baieztatzeko, Hiparko Nizeakoak fenomenoa aurkitu zuena dagoeneko K.a. bigarren mendean.

## Lana

Sphaerica bizirik iraun duen Menelaoren lan bakarra da, arabierazko itzulpen moduan. Hiru liburu ditu eta esferako geometriari buruzkoa da: bere aplikazioak neurketetan eta kalkulu astronomikoetan. Liburu honek triangelu esferikoaren kontzeptua aurkezten du (hiru zirkulu nagusien arkuek osatutako irudiak) eta Menelaoren teorema (aurreko emaitza ezagunaren luzapen bat triangelu esferikotara) frogatzen du. Liburuaren itzulpena XVI. mendean egin zuen Francesco Maurolico astronomo eta matematikariak.
Beste liburu batzuek izenburuak bakarrik gordetzen dituzte:
* Zirkulu bateko arkuen kalkulari buruzkoa, sei liburuk osatua.
* Geometriako elementuak, hiru liburuk osatua eta geroago Thabit ibn Qurrák argitaratua.
* Gorputz ezberdinen pisuak eta banaketak ezagutzeari buruzkoa.
* Izar katalogo bat ere idatz zezakeen.
* Datuak: Q451572
* Multimedia: Menelaus of Alexandria / Q451572
# Michael O'Hanrahan

Michael O'Hanrahan, irlanderaz Míchéal Ó hAnnracháin (1877ko martxoaren 17a, New Ross, Wexford konderria – 1916ko maiatzaren 4a, Kilmainham Gaol, Dublin) irlandar errepublikar bat izan zen. 1916ko Pazko Matxinadako buruzagietako bat izateagatik fusilatua izan zen.
Wexfod konderriko New Ross udalerrian jaio zen. Bere aitak 1867ko Feniar Anaitasunaren matxinadan parte hartu zuen. Familia Carlowera lekualdatu eta bertan ikasketak burutu zituen. 1998an Liga Gaelikoaren kide egin eta erakunde honetako Carlowko adarra sortzeaz gain haren idazkaria izan zen. 1903an jada Dublin hiriburuan bizi eta bertako Cló Cumann errepublikar inprimategian lan egiten zuen. Sinn Féin eta Irish Volunteer aldizkari nazionalistetan 'Art' eta 'Irish Reader' ezizenekin artikuluak argitaratu ohi zituen.
Arthur Griffith ezagutu izanak orduantxe sortu berri zen Sinn Féin alderdiko kide izatera bultzarazi zuen, gainera Irlandar Anaitasun Errepublikarreko kid ere egin zen. 1913an Irlandar Boluntarioak erakundeko kide egin zen.

## Pazko matxinada

1916ko Pazko Matxinadan parte hartu zuen, hain zuzen ere, Jacob's galleta fabrikan gotortu eta bere adiskidemin Thomas MacDonaghen agindupean zegoen Dublingo Hirugarren Bataloiko bigarren komadantea izan zen. Matxinada honetako arduradunetako bat izateagatik 1916ko maiatzaren 4an Kilmainham Gaol espetxean fusilatu zuten. Aldiz, anaia zuen Henry O'Hanrahani bizitzaldi osorako espetxe zigorra ezarri zitzaion.
Gaur egun Wexford udalerriko geltokiak bere izena darama, bai eta bere sorlekua den New Ross udalerrian Barrow ibaia zeharkatzen duen zubi batek ere.

## Kanpo estekak

* Datuak: Q3321075
* Multimedia: Michael O'Hanrahan / Q3321075
# Michael Olunga

Michael Olunga (1994ko Martxoaren 26a - ) Kenyako futbolaria da.

## Selekzio nazionala

Kenyako selekzioarekin :
| Urtea | Partida | Gol |
| 2015 | 13 | 6 |
| 2016 | 8 | 1 |
| 2017 | 5 | 5 |
| 2018 | 5 | 2 |
| Guztira | 31 | 14 |

## Erreferentziak

* ↑ National Football Teams

## Kanpo loturak

* (Japonieraz) J.League Data Site
* Datuak: Q21067115
# Michael Pacher

Michael Pacher austriar margolari eta eskultorea (Neustift, Tirol, 1435 inguru - Salzburgo, 1498ko abuztua). Germaniako molde gotikoen eta Paduako eta Veneziako Errenazimentuko eskolen eragina, Andrea Mantegnarena bereziki, nabari da bere lanetan. Obra nagusiak: Sankt Wolfgang elizako erretaula (1471-1481) eta Elizako Gurasoen erretaula (1483).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q463922
* Multimedia: Michael Pacher / Q463922
# Michael Palin

Michael Edward Palin, (Sheffield, 1943ko maiatzaren 5) Ingalaterrako aktore, umorista eta idazlea da, Monty Python taldeko kidea izateagatik ezaguna.

## Bibliografia
### Bidaia-liburuak

* Around the World in 80 Days (1989) ISBN 0-563-20826-0
* Pole to Pole (1992) ISBN 0-563-37065-3
* Full Circle (1997) ISBN 0-563-37121-8
* Michael Palin's Hemingway Adventure (1999) ISBN 0-297-82528-3
* Sahara (2002) ISBN 0-297-84303-6
* Himalaya (2004) ISBN 0-297-84371-0
* New Europe (2007) ISBN 0-297-84449-0

### Autobiografia

* The Pythons Autobiography by The Pythons (2003) ISBN 0-7528-5293-0

### Egunerokoak

* Diaries 1969–1979: The Python Years]. 2006. ISBN 0-297-84436-9
* Diaries 1980–1988: Halfway to Hollywood – The Film Years. Londres, Weidenfeld & Nicolson. 2009. ISBN 978-0-297-84440-2

### Fikzioa

* Hemingway's chair (1995) ISBN 0-7493-1930-5
* Bert Fegg's Nasty Book for Boys and Girls Terry Jones, Martin Honeysett, Frank Bellamy et al. (1974) ISBN 0-413-32740-X
* Dr Fegg's Encyclopaedia of all world knowledge (1984) (Terry Jones eta Martin Honeysett) ISBN 0-87226-005-4

### Umeentzako liburuak

* Small Harry and the Toothache Pills (1982) ISBN 0-416-23690-1
* Limerics or The Limerick Book (1985) ISBN 0-09-161540-2
* Cyril and the House of Commons (1986) ISBN 1-85145-078-5
* Cyril and the Dinner Party (1986) ISBN 1-85145-069-6
* The Mirrorstone Alan Lee eta Richard Seymour (1986) ISBN 0-224-02408-6

### Antzerki-lanak

* The Weekend (1994) ISBN 0-413-68940-9

## Filmografia hautatua

| Urte | Film | Pertsonaia | Oharrak |
| 1971 | And Now for Something Completely Different | Asko | Gidoigilea ere |
| 1975 | Monty Python and the Holy Grail | Asko | Gidoigilea ere |
| 1975 | Three Men in a Boat | Harris | |
| 1977 | Jabberwocky | Dennis Cooper | |
| 1978 | All You Need Is Cash | Eric Manchester/Lawyer | |
| 1979 | Monty Python's Life of Brian | Asko | Gidoigilea ere |
| 1981 | Time Bandits | Vincent | Gidoigilea ere |
| 1982 | Monty Python Live at the Hollywood Bowl | Asko | Gidoigilea ere |
| 1982 | The Missionary | The Reverend Charles Fortescue | Gidoigilea ere |
| 1983 | Monty Python's The Meaning of Life | Asko | Gidoigilea ere |
| 1983 | The Crimson Permanent Assurance | Workman | Film laburra |
| 1984 | A Private Function | Gilbert Chilvers | |
| 1985 | Brazil | Jack Lint | |
| 1988 | A Fish Called Wanda | Ken Pile | |
| 1991 | American Friends | Reverend Francis Ashby | Gidoigilea ere |
| 1996 | The Wind in the Willows | The Sun | |
| 1997 | Fierce Creatures | Adrian 'Bugsy' Malone | |
| 2010 | Not the Messiah (He's a Very Naughty Boy) | Mrs. Betty Palin/Julius Caesar/Bevis | |
* Datuak: Q223985
* Multimedia: Michael Palin / Q223985
# Michael Ogio

Sir Michael Ogio (1942ko uztailaren 7a - Port Moresby, 2017ko otsailaren 18a) Papua Ginea Berriko bederatzigarren eta gaur egungo gobernadore orokorra izan zen. Jendearen Mugimendu Demokratikoa alderdiko buruzagia izan zen.
2010eko abenduaren 20an gobernadore-orokor postua eskuratu zuen Jeffrey Napek postua utzi ondoren.
* Datuak: Q561338
* Multimedia: Michael Ogio / Q561338
# Michael Owen

Michael James Owen (Chester, Ingalaterra, 1979ko abenduaren 14a) futbolari ingelesa da. Terry Owen futbolari ohiaren semea da. Ingalaterrako futbol selekzio nazionalarekin internazionala da. Gaur egun Manchester United futbol talde ingelesean jokatzen du.
2001ean urrezko baloia irabazi zuen.

## Taldeak

| Taldea | Herrialdea | Urteak |
| Liverpool | Ingalaterra | 1996-2004 |
| Real Madrid | Espainia | 2004-2005 |
| Newcastle United | Ingalaterra | 2005-2009 |
| Manchester United | Ingalaterra | 2009-gaur egun |

## Palmaresa
### Txapelketa nazionalak

| Txapelketa | Taldea | Herrialdea | Urtea |
| FA Kopa | Liverpool | Ingalaterra | 2001 |
| Ingalaterrako Futbol Ligaren Kopa | Liverpool | Ingalaterra | 2001 |
| FA Community Shield | Liverpool | Ingalaterra | 2001 |
| Ingalaterrako Futbol Ligaren Kopa | Liverpool | Ingalaterra | 2003 |

### Nazioarteko txapelketak

| Txapelketa | Taldea | Herrialdea | Urtea |
| UEFA Txapelketa | Liverpool FC | Ingalaterra | 2001 |
| Europako Superkopa | Liverpool FC | Ingalaterra | 2001 |
| UEFAren Intertoto Txapelketa | Newcastle United | Ingalaterra | 2006 |

### Sari pertsonalak

| Saria | Urtea |
| Urrezko baloia | 2001 |
* Datuak: Q128829
* Multimedia: Michael Owen / Q128829
# Michael Parenti

Michael Parenti, (New York, 1933) estatubatuar historialari eta intelektual marxista da. Herri xehearen historia lanengatik ezaguna. Bere lan ezagunena The Assassination of Julius Caesar: A People's History of Ancient Rome da. Lan hau Pulitzer sarirako izendatu zuten. Euskal Herriko Hiru argitaletxeak gazteleraz editatu du liburu hau El asesinato de Julio Cesar izenburuarekin.
* Datuak: Q670440
* Multimedia: Michael Parenti / Q670440
# Michael Operazioa

Michael Operazioa (alemanez: Unternehmen Michael), Frantzian Pikardiako Bigarren Gudua bezala ere ezagutua, Lehen Mundu Gerraren amaieran alemaniarrek egindako erasoaldi militar handi bat izan zen, 1918ko martxoaren 21ean alemaniarren udaberriko Ofentsibari (Kaiserschlacht) hasiera eman ziona. Hindenburg lerrotik hasi zuten, Saint-Quentin inguruan, Frantzian. Ententeko aliatuen lerroak haustea eta ipar-mendebalderantz aurrera egitea zen bere helburua, Britainiar Armada Espedizionarioa (BAE) hornitzen zuen kanaleko portuak hartu eta BAE itsasora botatzeko. Operazioa hasi eta bi egunera Erich Ludendorff jeneralak, Alemaniako Estatu Nagusiko buruak, plana egokitu eta mendebalderantz eraso zuen, Somme ibaiaren iparraldeko fronte britaniar osoan zehar. Mugimendua Frantziako eta Britainia Handiko armadak bereizteko zen, BAEa itsasora bultzatzeko jatorrizko kontzeptuarekin jarraitu aurretik. Erasoaldia Villers-Bretonneuxen amaitu zen, aliatuen Amienseko komunikazio zentrotik ekialdera, aliatuek alemaniarren aurreratzea geldiaraztea lortu zuten lekuan. Alemaniarren amaierako porrotaren arrazoiak bi ziren nagusiki: ofentsibaren ondorioz Alemaniako armadak biktima gehiegi jaso zituen, aurrera bultzatzea galarazi zuena, eta hornidura arazoak etengabeak ziren.
Borrka eremuaren zati handi bat Sommeko guduak 1916an utzitako basamortua zen. Ofentsiba orokorraren porrotak Lehen Mundu Gerraren amaiera ekarri zuen Alemaniarentzat. Estatu Batuetatik errefortzu handiak Frantziara iristeak Ententeko hildakoak ordezkatu zituen, baina Alemaniako armadak ezin izan zituen bere galerak ordezkatu eta bere lerroak ofentsiba hasi baino ahulago geratu ziren. Michael operazioak ez zituen bere helburuak lortu, eta alemaniarren aurrerapenak Sommeko Bigarren Guduan galdu ziren, 1918an (abuztuaren 21etik irailaren 3ra) aliatuen Ehun Eguneko Ofentsibaren parte izan zena.

## Erreferentziak

* ↑ Gray, Randal. (1991). Kaiserschlacht 1918: the final German offensive. Osprey ISBN 978-1-85532-157-1. (Noiz kontsultatua: 2024-07-18).
* ↑ Gray, Randal. (1991). Kaiserschlacht 1918: the final German offensive. Osprey ISBN 978-1-85532-157-1. (Noiz kontsultatua: 2024-07-18).

## Kanpo estekak

* Datuak: Q152008
* Multimedia: First Battle of the Somme (1918) / Q152008
# Mercedes Margalot

María Mercedes "Mechi" Margalot (Buenos Aires, Argentina, 1975eko ekainaren 28an) belar-hockey jokalari ohi Argentinarra da. Zilarrezko domina irabazi zuen 2000ko Udako Olinpiadetan, Sidneyn, belar-hockeyko talde nazionalarekin.
2000ko hamarkadako Las Leonas-eko (Argentinako emakumezkoen selekzioa) jokalari enblematikoetako bat izan zen. Maila gorenera iritsi ziren, eta horrela Argentinan emakumezkoen belar hockeyaren hedapena bultzatu zuen.
Brontzezko domina irabazi zuen lau urte beranduago, Atenaseko Olinpiar jokoetan, eta baita Beijingeko 2008ko Udako Olinpiadetan ere. Txapelduna izan zen 2002ko Munduko Kopan. Champions Trophy bi aldiz irabazi zuen (2001, 2008). Urrezko hiru domina lortu zituen Joko Panamerikarretan (1999, 2003, 2007).
2000. urtean, Urrezko Olinpiar Saria irabazi zuen, urteko kirolari argentinar onenaren saria, Argentinako gainerako selekzioko taldekideekin batera. Bere jatorrizko kluba Saint Catherine's da.
Margalotek Herbehereetan ibili zen hockeyean, lehenbizi Eindhoveneko Oranje Zwart taldean eta gero Push of Bredan.
Gaur egun, SportsCenter-en ESPNko gidarietako bat da. Gainera, futboleko kontalaria da

## Kanpo estekak

* Mechi Margalot at Olympics at Sports-Reference.com (archived)
* Datuak: Q3306645
* Multimedia: Mercedes Margalot / Q3306645
# Mercedes Milà

María Mercedes Milà Mencos (Esplugues de Llobregat, Baix Llobregat, 1951ko apirilaren 4a) kataluniar kazetari eta telebista aurkezle bat da. Lorenzo Milà kazetari eta telebista aurkezlearen arreba izateaz gain, José Luis Milà Sagnier, Montsenyko 2. kondea eta abokatuaren alaba eta Josep Maria Milà i Camps, Montsenyko 1. kondea eta politikariaren biloba da.

## Aurkeztutako saioak
### TVE

* Polideportivo (1974-1978), Josep Fèlix Ponsek zuzendua.
* Dos por dos (1978).
* Buenas noches (1982-1984).
* De jueves a jueves (1986).
* El martes que viene (1990).

### TV3

* Dilluns, dilluns (1988).

### Antena 3

* Queremos saber (1992-1993).
* Más que palabras (1995).
* Sin límites (1998).
* Queremos saber más (2002).

### Telecinco

* Gran Hermano (2000- gaur egun) (3. edizioak ezik)
* Diario de... (2004 - gaur egun)
* La Tribu (2009) - Javier Sardàrekin batera. (2009ko apirilaren 17an estreinatua)

## Kanpo loturak

* Mercedes Milàren bloga, Telecinco.es (Gaztelaniaz)
* Datuak: Q611566
* Multimedia: Mercedes Milá / Q611566
# Mercedes McCambridge

Carlotta Mercedes Agnes McCambridge (Joliet, Illinois, 1916ko martxoaren 16a - La Jolla, Kalifornia, 2004ko martxoaren 2a) estatubatuar aktorea izan zen.

## Filmografia

| Urtea | Filma | Pertsonaia | Oharra(k) |
| 1949 | All the King's Men | Sadie Burke | Taldeko emakumezko aktore onenaren Oscar Saria |
| 1951 | Inside Straight | Ada Stritch | |
| 1951 | The Scarf | Connie Carter | |
| 1951 | Lightning Strikes Twice | Liza McStringer | |
| 1951 | Screen Snapshots: Hollywood Awards | Bera | |
| 1954 | Johnny Guitar | Emma Small | |
| 1956 | Giant | Luz Benedict | |
| 1957 | A Farewell to Arms | Miss Van Campen | |
| 1957 | Wagon Train | Emily Rossiter | "The Emily Rossiter Story" atala |
| 1958 | Touch of Evil | Gang leader | Kredituetan agertu gabe |
| 1959 | Suddenly, Last Summer | Mrs. Grace Holly | |
| 1960 | Rawhide | Mrs Martha Mushgrove | "Incident of the Captive" atala |
| 1960 | Rawhide | Mrs Miller | "Incident of the Curious Street" atala |
| 1959 | Riverboat | Jessie Quinn | "Jessie Quinn" atala |
| 1960 | Cimarron | Mrs. Sarah Wyatt | |
| 1961 | Angel Baby | Sarah Strand | |
| 1962 | Rawhide | Ada Randolph | "The Greedy Town" atala |
| 1962 | Bonanza | Deborah Banning | "Lady From Baltimore" atala |
| 1963 | The Dakotas | Jay French | "Trouble at French Creek" atala |
| 1965 | Run Home Slow | Nell Hagen | |
| 1965 | Rawhide | Ma Gufler | "Hostage for Hanging" atala |
| 1966 | Lost in Space | Sybilla | "The Space Croppers" atala |
| 1968 | The Counterfeit Killer | Frances | |
| 1968 | Bewitched | Carlotta | "Darrin Gone! and Forgotten?" atala |
| 1969 | 99 Women | Thelma Diaz | |
| 1969 | Justine | Madame Dusbois | |
| 1971 | Gunsmoke | Rubilee Mather | "The Lost" atala |
| 1971 | The Last Generation | | |
| 1973 | The President's Plane Is Missing | Hester Madigan | Telefilm |
| 1973 | Sixteen | Ma Irtley | |
| 1973 | The Exorcist | Pazuzu | Ahotsa |
| 1975 | Who is the Black Dahlia? | Grandmother | Telefilm |
| 1977 | Thieves | Street Lady | |
| 1978 | Charlie's Angels | Norma | "Angels in Springtime" atala |
| 1978 | Flying High | Claire | "In the Still of the Night" atala |
| 1979 | The Concorde ... Airport '79 | Nelli | |
| 1981 | Magnum, P.I. | Agatha Kimball | "Don't Say Goodbye" atala |
| 1983 | Echoes | Lillian Gerben | |
| 1986 | Amazing Stories | Miss Lestrange | "Family Dog" atala |
| 1988 | Cagney & Lacey | Sister Elizabeth | "Land of the Free" atala |
| 2018 | The Other Side of the Wind | Maggie | |
* Datuak: Q140017
* Multimedia: Mercedes McCambridge / Q140017
# Maria Amalia Saxoniakoa

Maria Amalia Kristina Frantzisca Javiera Flora Walburga Saxoniakoa (gaztelaniaz: María Amalia de Sajonia; alemanez: Maria Amalia von Sachsen; Dresden, 1724ko azaroaren 24a - Madril, 1760ko irailaren 27a) Espainiako erregina ezkontidea izan zen.
Augusto III.a Poloniakoa eta Maria Josefa Austriakoaren alaba, Karlos III.a Espainiakoa ezkondu zuen. Tuberkulosiak jota hil zen. Erregea alargundu zenean ez zen berriro ezkondu.

## Genealogia

Zuhaitz genealogikoa :
Maria Isabel de Borbón
Maria Josefa Antoinetta de Borbón
Maria Isabel Ana de Borbón
Infanta Maria Josefa of Spain
Maria Theresa of Austria, Queen of Saxony
Frantzisko II.a Germaniako Erromatar Inperio Santukoa
Fernando III.a Toscanakoa
Archduchess Maria Anna of Austria
Karlos Austria-Teschengoa
Archduke Alexander Leopold of Austria
Albrecht Johann Joseph Erzherzog von Österreich
Maximilian Johann Joseph Erzherzog von Österreich
Maria Luisa Espainiakoa
Archduke Joseph, Palatine of Hungary
Infante Philip, Duke of Calabria
Maria Clementina of Austria, Duchess of Calabria
Archduke Anton Victor of Austria
Archduchess Maria Amalia of Austria (1780-1798)
Archduke John of Austria
Archduke Rainer Joseph of Austria
Louis of Austria
Archduke Rudolf of Austria
Carlos de Borbón
Karlota Joakina Borboikoa
Maria Luisa de Borbón
Infanta María Amalia of Spain
Carlos Domingo de Borbón
Maria Luisa I, Duchess of Lucca
Felipe Francesco de Borbón
Augusto II.a Poloniakoa
Karlos IV.a Espainiakoa
Augusto III.a Poloniakoa
Carlos Francesco de Borbón
Christiane Eberhardine of Brandenburg-Bayreuth
Maria Teresa de Borbón
Maria Amalia Saxoniakoa
Fernando VII.a Espainiakoa
Josef I.a Germaniako Erromatar Inperio Santukoa
Maria Josefa Austriakoa
Karlos Maria Isidro Borboikoa
Amalia Gilemina Brunswick-Lüneburgekoa
Maria Elisabet Espainiakoa
Maria Teresa Borboikoa (1791-1794)
Felipe de Borbón
Infante Francisco de Paula of Spain
Maria Teresa Borboi-Bi Sizilietakoa
Princess Luisa of Naples and Sicily
Carlo, Duke of Calabria
Maria Anna of Naples and Sicily
Frantzisko I.a Bi Sizilietakoa
Maria Cristina of Naples and Sicily
Maria Cristina Amelia Napoli eta Siziliako printzesa
Gennaro Carlo of Naples and Sicily
Prince Giuseppe of Naples and Sicily
Fernando I.a Bi Sizilietakoa
Maria Amalia Napolikoa eta Siziliakoa
unnamed child di Borbone
Maria Antonia of Naples and Sicily
Maria Clotilde of Naples and Sicily
Maria Henrietta of Naples and Sicily
Carlo di Borbone, Principe delle Due Sicilie
Leopold, Prince of Salerno
Prince Alberto of Naples and Sicily
Maria Isabelle of Naples and Sicily
Infante Pedro Carlos of Spain and Portugal
Infante Gabriel of Spain
Carlos José de Borbón y Braganza
Maria Anna de Borbón
Infante Antonio Pascual of Spain
Infante Francisco Javier of Spain :

## Erreferentziak

* ↑ Rubio, María José. (2009). Reinas de España. Siglos XVIII al XXI. De María Luisa Gabriela de Saboya a Letizia Ortiz. Madril: La Esfera de los Libros.
* Datuak: Q169512
* Multimedia: Maria Amalia of Saxony / Q169512
# Maria Alphaizuli

Mariam bint Abu Ya'qub Ashshilbi (arabieraz: مريم بنت أبي يعقوب الشَّلْبي‎) VIII. mendeko al-Andalusko poeta izan zen. Shilb-en (egungo Silvesen) jaioa, Sevillan emakume nobleen tutorea izan zen.
Bere garaian, arabierazko Safotzat hartzen zuten. Bere jarrera ez zen ezohikoa orduko Andaluzian, izan ere bere emakume garaikide asko artista ziren. El Escorialgo liburutegian bere lan batzuk dituzte.

## Erreferentziak

* ↑ (Ingelesez) al-Udhari, Abdullah. (2017-01-16). Classical Poems by Arab Women: A Bilingual Anthology. Saqi Books, 158 or. ISBN 9780863569302..
* 1 2 (Ingelesez) Hale, Sarah Josepha Buell. (1855). Woman's record, or, Sketches of all distinguished women : from the creation to A.D. 1854 : arranged in four eras : with selections from female writers of every age. New York: Harper & Bros., 70 or..
* Datuak: Q16147985
# Maria Amalia Napolikoa eta Siziliakoa

Maria Amalia Teresa Napolikoa eta Siziliakoa (Caserta, 1782ko apirilaren 26a - Claremont etxea, Surrey, 1866ko martxoaren 24a) Luis Filipe Frantziakoaren emaztea eta Frantziako erregina ezkontidea izan zen.
Fernando I.a Bi Sizilietakoa eta Maria Carolina Austriakoarekinren alaba izan zen. 1809an Palermon ezkondu zen Luis Filipe Orleanskoarekin. 1830eko Uztaileko Iraultzaren ondoren, senarra Frantziako errege bihurtu zen. Uztaileko monarkia 1848an eraitsi zuten eta errege familia Ingalaterrara erbesteratu zen.
* Datuak: Q231457
* Multimedia: Maria Amalia of the Two Sicilies / Q231457